rejauldu/bengali-wikipedia huggingface dataset:
শোভনা শর্মা (জন্ম ৫ ফেব্রুয়ারি ১৯৫৩) তিনি মুম্বাইয়ের টাটা মৌলিক গবেষণা প্রতিষ্ঠান ইমিউনোলজি, আণবিক জীববিজ্ঞান এবং জৈব রসায়নের বিশেষজ্ঞ অধ্যাপক। তিনি জীববিজ্ঞান বিভাগেরও চেয়ারপার্সন। তিনি ইন্ডিয়ান অ্যাকাডেমি অফ সায়েন্সেস এবং ইন্ডিয়ান ন্যাশনাল সায়েন্স অ্যাকাডেমির ফেলো।   জীবনের প্রথমার্ধ  শোভনা শর্মা (বিবাহ-পূর্ব ব্যানার্জি) কলকাতার বাঙালি পিতামাতার ঘরে জন্মগ্রহণ করেন। তিনি নতুন দিল্লির লেডি আরউইন স্কুল থেকে তার স্কুলজীবন শেষ করেন। তিনি দিল্লির মিরান্ডা হাউসে রসায়নে স্নাতক পড়াশোনা করেন এবং ১৯৭৫ সালে দিল্লি বিশ্ববিদ্যালয় থেকে স্নাতকোত্তর ডিগ্রি অর্জন করেন। তিনি টাটা ইনস্টিটিউট অফ ফান্ডামেন্টাল রিসার্চ-এ ডক্টরেট প্রোগ্রামে যোগ দেন। তিনি আণবিক জীববিজ্ঞানকে তাঁর বিশেষত্ব হিসাবে বেছে নিয়েছিলেন। এই সময়ে শর্মা সলিড-স্টেট ইলেকট্রনিক্সের একজন সহযোগী ডক্টরাল ছাত্রের সাথে দেখা করেন এবং পরবর্তীকালে তারা বিয়ে করেন।   কর্মজীবন  তার পিএইচ.ডি. সম্পন্ন করার পর, শর্মা পোস্ট-ডক্টরাল ফেলো হিসেবে নিউইয়র্ক ইউনিভার্সিটি মেডিকেল সেন্টারে ম্যালেরিয়া সম্পর্কিত গবেষণায় চলে যান। কিছুক্ষণ পর যখন তার স্বামী উত্তর ক্যারোলিনার রিসার্চ ট্রায়াঙ্গেল পার্কে চাকরিতে ছিলেন, শর্মা সরে যাওয়ার সিদ্ধান্ত নেন এবং তার উপদেষ্টার সাহায্যে তিনি ডিউক বিশ্ববিদ্যালয়ে একটি গবেষণার অবস্থান খুঁজে পান। তাদের মেয়ের জন্মের পর, শর্মা এবং তার স্বামী ভারতে ফিরে আসেন — তিনি টিআইএফআর-এ যোগ দেন এবং তিনি ইন্ডিয়ান ইনস্টিটিউট অফ টেকনোলজি, বোম্বেতে যোগ দেন। ২০০৩ সালে শর্মা ইন্ডিয়ান অ্যাকাডেমি অফ সায়েন্সেসের ফেলো নির্বাচিত হন এবং ২০১৪ সালে তিনি ইন্ডিয়ান ন্যাশনাল সায়েন্স একাডেমির ফেলো নির্বাচিত হন।   সম্মান ও পুরস্কার    ফেলো, ভারতীয় বিজ্ঞান একাডেমী  ফেলো, ভারতীয় জাতীয় বিজ্ঞান একাডেমী   তথ্যসূত্র   বিষয়শ্রেণী:পশ্চিমবঙ্গের নারী বিজ্ঞানী বিষয়শ্রেণী:বাঙালি বিজ্ঞানী বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় জীববিজ্ঞানী বিষয়শ্রেণী:কলকাতার বিজ্ঞানী বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় আণবিক জীববিজ্ঞানী
thumb|200px|নাস্তালিক লিপির হরফের বিভিন্ন অনুপাত নাস্তালিক লিপি () ইসলামি হস্তলিপিশিল্পের একটি প্রধান ধারা। এটি ১৪শ ও ১৫শ শতকে ইরানে উদ্ভাবিত হয়। এটি কখনও কখনও আরবি লিখতে ব্যবহৃত হলেও ফার্সি, তুর্কি, উর্দু এবং দক্ষিণ এশীয় লেখাতেই এর প্রয়োগ সবসময় বেশি দেখতে পাওয়া যায়। আরবিতে এটি "তালিক" বা "ফার্সি" নামে পরিচিত এবং মূলত শিরোনামে ব্যবহৃত হয়। আজও ইরান, পাকিস্তান ও আফগানিস্তানে লিপিটি একটি শিল্প হিসেবে ব্যাপকভাবে প্রচলিত। নাস্তালিকের একটি সরলতর সংস্করণ ফার্সি ও উর্দু ভাষা লেখার প্রধান লিপি এবং পশতু ভাষাতে এটি প্রায়ই নাসখ লিপির পাশাপাশি ব্যবহৃত হয়। উসমানীয় শাসনামলে উসমানীয় তুর্কি ভাষা লিখতেও এটি ব্যবহৃত হত।  আরবি লিপির সবচেয়ে প্রবহমান (fluid) হস্তলিপিশৈলীগুলির মধ্যে নাস্তালিক অন্যতম। লিপিটিতে খাড়া দাগগুলি ছোট এবং অনুভূমিক দাগগুলি দীর্ঘ। "কালাম" নামের সরু করে ছাঁটা বাঁশের কঞ্চি ও "দাভাত" নামের কালি দিয়ে এটি লেখা হয় । এখান থেকেই বাংলা ভাষায় "কলম" ও "দোয়াত" শব্দ দুটি এসেছে। কালামের মুখ সাধারণত কালি শোষণের সুবিধার্থে একটু চেরা থাকে।   পাদটীকা    তথ্যসূত্র   নাসতালিক লিপির উধ্ববক হলেন খাজা মীর আলী তাব্রিজ   আরও পড়ুন   Habib-ollah Feza'eli, Ta'lim-e Khatt, Tehran: Sorush, 1977 (ফার্সিতে)  Sheila Blair, Islamic Calligraphy, Edinburgh: Edinburgh University Press, 2005.   আরও দেখুন   ফার্সি হস্তলিপিশিল্প  ইসলামি হস্তলিপিশিল্প   বহিঃসংযোগ   ইংরেজি   Download Alvi Nastaliq fonts (unicode), a recent breakthrough  Download IPA for Urdu and Roman Urdu for Mobile and Internet Users  Download entire English to Urdu dictionary, editable, 24000 words, urdu script  Iranian Calligraphers Association  Center for Research in Urdu Language Processing - Download Urdu Fonts  Calligraphers' Biographies Mainly in Turkish   Nasta'liq Unicode Font by the Supreme Council of ICT Iran SCICT.ir   Free Open Type Unicode compliant fonts covering both Nasta'liq and Naskh  Free True Type font covering basic Nasta'liq.  Nasta'liq Writer for Macintosh, from the SIL. Requires QuickDraw GX or Mac OS X.  Uni-Nastaliq: Open Type Nastaliq Font and Publishing System.  Custom Arabic Calligraphy  Nastaleeq.com: A site dedicated to Nastaleeq calligraphic script  Pak Nastaleeq: Official Pak Nastaleeq Font site   ফরাসি   petite introduction à la calligraphie persane প্যতিত আঁত্রোদুকসিওঁ আ লা কালিগ্রাফি পেরসান - ছোট ভূমিকা  বিষয়শ্রেণী:আরবি চারুলিপি বিষয়শ্রেণী:ফার্সি চারুলিপি বিষয়শ্রেণী:উর্দু চারুলিপি বিষয়শ্রেণী:ইরানি শিল্পকলা বিষয়শ্রেণী:ইসলামি চারুলিপি বিষয়শ্রেণী:ইরানি উদ্ভাবন
হারুন লরগাত (; জন্ম: ২৬ মে, ১৯৬০) ভারতীয় বংশোদ্ভূত দক্ষিণ আফ্রিকান ব্যবসায়ী ও চার্টার্ড এ্যাকাউন্টেন্ট। তিনি দক্ষিণ আফ্রিকার কেপ প্রদেশের পোর্ট এলিজাবেথে জন্মগ্রহণ করেন। আন্তর্জাতিক ক্রিকেট কাউন্সিল বা আইসিসি’র প্রধান নির্বাহী হিসেবে দায়িত্ব পালন করেন।   কর্মজীবন  ১৯৭৭ থেকে ১৯৯১ সাল পর্যন্ত হাওয়া বোল দলের পক্ষে প্রথম-শ্রেণীর ক্রিকেট খেলায় অংশ নিয়েছিলেন। শেষ বছরে এপার্টথিড দলের খেলোয়াড় ছিলেন। হারুন লরগাত সাউথ আফ্রিকান ইনস্টিটিউট অব চার্টার্ড এ্যাকাউন্ট্যান্টসের একজন সদস্য। তিনি কেপটাউন এবং জোহানেসবার্গভিত্তিক ক্যাপেলা ইনভেস্টম্যান্ট হোল্ডিংসের নির্বাহী পরিচালক ছিলেন। এছাড়াও, ২০০২ থেকে ২০০৭ সাল পর্যন্ত আর্নস্ট এন্ড ইয়াং কোম্পানীর সিনিয়র পার্টনার হিসেবে ছিলেন। এরপরই দুবাইয়ে অবস্থিত আন্তর্জাতিক ক্রিকেট কাউন্সিল বা আইসিসি'র প্রধান কার্য্যালয়ে তিনি যোগদান করেন।  ২০০৮ সালের এপ্রিল মাসে লরগাতকে আন্তর্জাতিক ক্রিকেট কাউন্সিলের প্রধান নির্বাহী হিসেবে নিযুক্ত করা হয়। ৪ জুলাই, ২০০৮ তারিখে আইসিসি প্রধান হিসেবে নিজ দায়িত্ব পালন করে যাচ্ছেন হারুন লরগাত। তিনি উত্তরসূরী হিসেবে অস্ট্রেলিয়ান ম্যালকম স্পিডের স্থলাভিষিক্ত হন। জুন, ২০১২ সালে কুয়ালালামপুরে অনুষ্ঠিত আইসিসি’র বার্ষিক সভায় তাকে প্রধান নির্বাহীর দায়িত্ব থেকে অব্যহতি দেয়া হয়।"Haroon Lorgat to step down as ICC chief executive in 2012". 13 August, 2013. এরপর থেকে শ্রীলঙ্কা ক্রিকেটের পরামর্শকের দায়িত্ব পালন করছেন।"Lorgat likely to join SLC as consultant". 25 July 2012.   সমালোচনা  হারুন লরগাত ভারতীয়দেরকে সমর্থন ও সহযোগিতা-সহ ভারতীয় ক্রিকেট কন্ট্রোল বোর্ড বা বিসিসিআইকে বিভিন্নভাবে সমর্থন করেছেন বলে ব্যাপক গুঞ্জন রয়েছে। এছাড়াও, ২০১৫ সালের বিশ্বকাপ ক্রিকেটে প্রচলিত কাঠামোর পরিবর্তে ১০টি দলের অংশগ্রহণের পক্ষে প্রধান দাবীদার হিসেবে রয়েছেন তিনি। এরফলে আইসিসি’র সহযোগী দলগুলোর অংশগ্রহণ বাঁধার মুখোমুখি হবে। এ বক্তব্যের ফলে ক্ষতিগ্রস্ত দলগুলো তার কড়া সমালোচনা করে। এছাড়াও, টেস্ট ক্রিকেটভূক্ত দেশ, কোচ এবং ক্রিকেট অনুসারীরাও এ বিষয়ে ব্যাপক সমালোচনা করে।   ব্যক্তিগত জীবন  হারুন লরগাতের পূর্বপুরুষগণ ভারতীয় বংশোদ্ভূত ছিলেন। তার পূর্বপুরুষেরা ভারতের দক্ষিণাঞ্চলে অবস্থিত গুজরাত রাজ্যের মানিকপুর-রিথবানিয়া গ্রামে বসবাস করতেন। ব্যক্তিগত জীবনে তিনি বিবাহিত। ১০ ফেব্রুয়ারি, ১৯৮৫ সালে ফারাহ ইব্রাহীমকে বিয়ে করেন। মোহাম্মদ জহির এবং নাসিরা নামে তাদের দু’টি সন্তান রয়েছে।   তথ্যসূত্র    আরও দেখুন   ক্রিকেট  টেস্ট ক্রিকেট  ক্রিকেট বিশ্বকাপ  ২০১৫ ক্রিকেট বিশ্বকাপ  একদিনের আন্তর্জাতিক ক্রিকেট  আন্তর্জাতিক ক্রিকেট কাউন্সিল  বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:দক্ষিণ আফ্রিকার ক্রিকেট প্রশাসক বিষয়শ্রেণী:দক্ষিণ আফ্রিকার মুসলিম বিষয়শ্রেণী:ভারতীয় বংশোদ্ভূত দক্ষিণ আফ্রিকান ব্যক্তি বিষয়শ্রেণী:গুজরাতি ব্যক্তি বিষয়শ্রেণী:আফ্রিকার ব্যবসায়ী বিষয়শ্রেণী:চার্টার্ড এ্যাকাউন্ট্যান্ট বিষয়শ্রেণী:আইসিসি প্রধান বিষয়শ্রেণী:গটেংয়ের ক্রিকেটার বিষয়শ্রেণী:ইস্টার্ন প্রভিন্সের ক্রিকেটার
ফ্লোরাইট‌‌‌‌‌‌ একটি রাসায়নিক যা ফ্লোরিনের একটি লবণ। ফ্লোরিনের একটি উৎকৃষ্ট আকর হচ্ছে ফ্লোরাইট। PHYSICAL CHARACTERISTICS OF FLUORITE।   ভৌত ধর্ম  নানা বর্ণের ফ্লোরাইট দেখা যায়। তবে হালকা সবুজ, হলুদ অথবা নীল রং এর ফ্লোরাইট সচরাচর পাওয়া যায়। পানিতে কিছুটা দ্রবণীয়। এর কঠিনতা ৪.০ এবং আপেক্ষিক গুরুত্ব ৩.০-৩.২।   রাসায়নিক ধর্ম    খনিজ ফ্লোরাইটের উৎস  ফ্লোরাইট সাধারণত ভাঁজবহুল, দানাদার এবং আঁশযুক্ত পিণ্ড আকারে পাওয়া যায়। কিউব আকৃতির স্ফটিক হিসেবেও এটা পাওয়া যেতে পারে। এবং ফ্লোরাইট সব শ্রেণীর শিলার ফাটলে কম-বেশি পাওয়া যায়। তবে, চুনাপাথর, ডোলোমাইট ও গ্রানাইট জাতীয় শিলার সঙ্গে এর সংশ্লিষ্টতা একটু বেশি।   ব্যবহার  ইস্পাত এবং সাদা ও রঙিন কাচ তৈরিতে ফ্লোরাইট ব্যাপকভাবে ব্যবহৃত হয়।   তথ্যসূত্র   বিষয়শ্রেণী:রাসায়নিক পদার্থ বিষয়শ্রেণী:রাসায়নিক লবণ বিষয়শ্রেণী:খনিজ পদার্থ
মামলাম্বো দক্ষিণ আফ্রিকা এবং জুলু পুরাণের একটি দেবী, যাকে "নদীর দেবী" বলা হয়,Dictionary of Gods & Goddesses, 2nd Edition by Michael Jordan, Facts on File, Inc., 2004 এবং তাকে একটি বড় সাপের মতো প্রাণী হিসেবে বর্ণনা করা হয়।  ১৯৯৭ সালে, দক্ষিণ আফ্রিকার সংবাদপত্র (যেমন জোহানেসবার্গের দ্য স্টার এবং কেপ টাউনের কেপ আর্গাস) মাউন্ট আইলিফের কাছে এমজিন্টলাভা নদীতে একটি "বৃহৎ সরীসৃপ" দৈত্য দেখার খবর প্রকাশ করে। ওই অঞ্চলের গ্রামবাসীরা দাবি করেন যে, প্রাণীটি প্রায় ২০ মিটার (৬৫.৬২ ফুট) লম্বা, এর মাথা ঘোড়ার মতো, নীচের অংশ মাছের মতো, ছোট পা এবং সাপের মতো গলা ছিল। রাতের বেলায় এটি সবুজ আলোতে ঝলমল করত। ১৯৯৭ সালের জানুয়ারি থেকে এপ্রিলের মধ্যে, মামলাম্বোকে আটটি মৃত্যু ঘটানোর জন্য দায়ী করা হয়েছিল। পুলিশ জানায় যে ভুক্তভোগীরা কিছু সময় ধরে পানিতে ছিল, এবং তাদের মাথা ও গলার নরম অংশ কাঁকড়া খেয়ে ফেলে। তবে স্থানীয় গ্রামবাসীরা দাবি করেন, এই ক্ষত মামলাম্বোর মুখ ও মস্তিষ্ক খাওয়ার অভ্যাসের কারণে হয়েছে। এই কারণে, মামলাম্বোকে "মস্তিষ্ক শোষক" হিসেবে উল্লেখ করা হয়। ফেলিসিটি উড তাঁর দ্য এক্সট্রঅর্ডিনারি খতসো (২০০৭) গ্রন্থে উল্লেখ করেছেন, "মামলাম্বো সাধারণত পশ্চিমা অর্থনৈতিক সমৃদ্ধির সঙ্গে যুক্ত হয়, যেমন টাকা। তাই তাকে প্রায়ই পশ্চিমা মৎস্যকন্যা হিসেবে চিত্রিত করা হয়। সে উদ্ভূত হয়েছে আংশিকভাবে ঐতিহ্যবাহী, সামুদায়িক জীবনধারার সঙ্গে বিচ্ছিন্নতা, সমাজের মধ্যে অসমতা এবং পশ্চিমা ভোগবাদী মনোভাবের প্রতি আকর্ষণ থেকে। একটি উদাহরণ হল মামী ওয়াটা, যে একটি বিপজ্জনক, প্রলোভনস্বরূপ চরিত্র, যে ধন এবং ক্ষমতা প্রদান করে কিন্তু ভয়ানক বিপর্যয়ও সৃষ্টি করতে সক্ষম।"   চলচ্চিত্র ও টেলিভিশন    মামলাম্বোর সন্ধানে একটি অভিযান সাইফাই শো ডেস্টিনেশন ট্রুথ-এ করা হয়েছিল; এই মিশনটি প্রাণীটির অস্তিত্বের কোনো প্রমাণ খুঁজে পায়নি।  কার্টুন নেটওয়ার্কের অ্যানিমেটেড সিরিজ সিক্রেট স্যাটারডেস-এর একটি পর্বে মামলাম্বোর দ্বারা অনুপ্রাণিত একটি ক্রিপটিড চরিত্র উপস্থিত হয়েছে।   আরও দেখুন    হিপোক্যাম্পাস (মিথোলজি)   পৌরাণিক কাহিনীতে সংকর প্রাণীর তালিকা   নোট   বিষয়শ্রেণী:সর্প দেবী বিষয়শ্রেণী:দক্ষিণ আফ্রিকার সংস্কৃতি
সোশ্যালিস্ট ভ্যানগার্ড গ্রুপ ছিল যুক্তরাজ্যে সক্রিয় একটি রাজনৈতিক দল, বিভিন্ন ছদ্মবেশে, ১৯২০ থেকে ১৯৫০ এর দশক পর্যন্ত। যদিও সর্বদা একটি ছোট সংগঠন, এর জার্নাল এবং এর কিছু সদস্য লেবার পার্টির ডানপন্থীতে অত্যন্ত প্রভাবশালী হয়ে ওঠে।   প্রারম্ভিক ইতিহাস  গ্রুপটি ১৯২০ এর দশকের শেষদিকে, আন্তর্জাতিক সোজিয়ালিস্টিশার কাম্পফবুন্ড (ISK) এর ব্রিটিশ সহানুভূতিশীলদের একটি ছোট দল হিসাবে উদ্ভূত হয়েছিল, যা লিওনার্ড নেলসনের ধারণাগুলি অনুসরণ করেছিল। নেলসন একটি নৈতিক সমাজতন্ত্রের পক্ষে যুক্তি দেন যা গণতন্ত্র ও ধর্মের বিরোধিতা করে এবং পশু অধিকার ও ট্রেড ইউনিয়নবাদকে সমর্থন করে।  ISK-এর গেরহার্ড কুমলেবেন ১৯২৮ সালে ইংল্যান্ডে যান, গ্রুপের ধারণার জন্য সমর্থন চান। তিনি তিনজন সদস্য নিয়োগ করেছিলেন: অ্যালান ফ্ল্যান্ডার্স, জর্জ গ্রিন এবং এডিথ মুর। ১৯২৯ সাল নাগাদ, ISK-এর ইংরেজি গ্রুপের লন্ডন এবং শেফিল্ডে শাখা ছিল এবং ISK নামে একটি ত্রৈমাসিক জার্নাল ছিল।Douglas, R. M. (2002). "No Friend of Democracy: The British Socialist Vanguard Group 1941-50". Contemporary British History. 16 (4): 51–86. doi:10.1080/713999474. S2CID 144869148.  ১৯৩৩ সালে, আইএসকে অন্যান্য সমস্ত অ-নাৎসি দলগুলির সাথে জার্মানিতে নিষিদ্ধ করা হয়েছিল। এর একজন নেতা, মেরি সারান, যুক্তরাজ্যে চলে যান, যেখানে তিনি দলটিকে পুনর্গঠিত করেন। অন্যান্য জার্মানি অভিবাসীদের আগমন দ্বারা উত্সাহিত, এটি বৃদ্ধি, সামান্য. ১৯৩৭ সালে, এর প্রকাশনাটি দ্য ভ্যানগার্ড নামে একটি মাসিক দ্বারা প্রতিস্থাপিত হয় এবং এটি তার নিজস্ব প্রকাশনা শাখা, আন্তর্জাতিক প্রকাশনা সংস্থা চালু করে। সংগঠনটি একটি ক্যাথলিক বিরোধী দলও তৈরি করেছিল, ভ্যাটিকান প্রভাব ও সেন্সরশিপের তদন্তের কাউন্সিল, যার নেতৃত্বে ছিলেন জ্যাক হোয়াইট/।Douglas, R. M. (2002). "No Friend of Democracy: The British Socialist Vanguard Group 1941-50". Contemporary British History. 16 (4): 51–86. doi:10.1080/713999474. S2CID 144869148.  তথ্যসূত্র   বিষয়শ্রেণী:১৯৫৯-এ বিলুপ্ত রাজনৈতিক দল বিষয়শ্রেণী:১৯২৯-এ প্রতিষ্ঠিত রাজনৈতিক দল বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন
আব্দুল মান্নান তালুকদার ছিলেন বাংলাদেশ জাতীয়তাবাদী দল বিএনপি'র চেয়ারপার্সনের উপদেষ্টা কাউন্সিলের সদস্য ও সিরাজগঞ্জ জেলা বিএনপি'র নির্বাহী সদস্য এবং সিরাজগঞ্জ-৩ (রায়গঞ্জ-তাড়াশ-সলঙ্গা) আসনের সাবেক সংসদ সদস্য। তিনি ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের জাতীয় সংসদ নির্বাচনে (পরপর চার বার) সংসদ সদস্য নির্বাচিত হন।   জন্ম ও প্রাথমিক জীবন  তৎকালীন ব্রিটিশ শাসন আমলের সম্ভ্রান্ত মুসলিম জমিদার কাটার মহল পরগনার প্রতিষ্টাতা মুন্সি আব্দুর রহমান তালুকদার এর বংশধর জমিদার ফজলার রহমান তালুকদার এর পঞ্চম সন্তান আব্দুল মান্নান তালুকদার ২'ই মার্চ ১৯৩৬ সালে সিরাজগঞ্জ জেলার ধুবিল ইউনিয়নে জন্মগ্রহণ করেন।   রাজনৈতিক ও কর্মজীবন  আব্দুল মান্নান তালকদার ১৯৫৪ মেট্রিক পাশের পর সিরাজগঞ্জ সরকারি কলেজে ভর্তি হন। সেখান থেকে তাঁর রাজনৈতিক অধ্যায় শুরু হয়। ১৯৫৪ সালের সিরাজগঞ্জ সরকারি কলেজের ছাত্রসংসদ নির্বাচনে "সমাজ সেবা সম্পাদক" পদে নির্বাচিত হয়েছিলেন। তিনি ছাত্ররাজনীতির পাশাপাশি নিজ নামে ঠিকাদারি প্রতিষ্ঠান পরিচালনা করেন। ১৯৫৭ সাল থেকে ১৯৯১ সালের জাতীয় সংসদ নির্বাচনের প্রার্থী হওয়ার পূর্ব পর্যন্ত তিনি প্রথম শ্রেণির ঠিকাদার ছিলেন। পরবর্তীতে তিনি ব্যবসায় মননিবেশ করেন এবং একজন সফল ব্যবসায়ী হিসেবে অত্র অঞ্চলে পরিচিতি লাভ করেন। তাঁর প্রথম ব্যবসা প্রতিষ্ঠানের নাম ছিল "সোনালী আঁশ"। অত্র ব্যবসায় প্রতিষ্ঠানটি ১৯৬৬ থেকে ১৯৯০ সাল পর্যন্ত সুনামের সহিত সিরাজগঞ্জ জেলায় ব্যবসায় পরিচালিত করেন।  সিরাজগঞ্জ জেলাধীন রায়গঞ্জ ও তাড়াশ উপজেলার সাধারণ জনগনের ও বিএনপি নেতা-কর্মীদের অনুরোধে এবং বিএনপির চেয়ারপার্সন বেগম খালেদা জিয়ার আহ্বানে ১৯৯১ সালের জাতীয় সংসদ নির্বাচনে অংশগ্রহণ করেই তিনি সিরাজগঞ্জ-৩ আসন থেকে বিপুল সংখ্যক ভোটে জাতীয় সংসদ সদস্য নির্বাচিত হন। তিনি সিরাজগঞ্জ জেলা বিএনপি'র সাবেক সভাপতি, বর্তমানে বেগম খালেদা জিয়ার রাজনৈতিক উপদেষ্টা ও সিরাজগঞ্জ জেলা বিএনপির নির্বাহী সদস্য। তিনি সিরাজগঞ্জ-৩ (রায়গঞ্জ-তাড়াশ-সলঙ্গা) আসন থেকে বাংলাদেশ জাতীয়তাবাদী দলের হয়ে ১৯৯১ সালের পঞ্চম, ফেব্রুয়ারি ১৯৯৬ সালের ষষ্ট, জুন ১৯৯৬ সপ্তম ও ২০০১ সালের অষ্টম (পরপর চার বার) জাতীয় সংসদ নির্বাচনে সংসদ সদস্য নির্বাচিত হন। ২০০৮ ও ২০১৮ সালের নির্বাচনে অংশ গ্রহণ করে পরাজিত হন তিনি।  ২০২৫ সালের ১৮ জুলাই ঢাকার নিজ বাসভবনে বার্ধক্যজনিত কারণে তিনি মারা যান।   আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা  সপ্তম জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ  সপ্তম জাতীয় সংসদ সদস্যদের তালিকা (জুন ১৯৯৬)  –জাতীয় সংসদ  অষ্টম জাতীয় সংসদ সদস্যদের তালিকা (২০০১)  –জাতীয় সংসদ  বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:১৯৩৬-এ জন্ম বিষয়শ্রেণী:২০২৫-এ মৃত্যু
রাঙ্গামাটি পার্বত্য জেলা পরিষদ রঙ্গামাটি পার্বত্য জেলা প্রশাসনের দ্বারা নিয়ন্ত্রিত স্বাধীন একটি সরকারি সংস্থা। কাজল তালুকদার রাঙ্গামাটি পার্বত্য জেলা পরিষদের চেয়ারম্যান।   ইতিহাস  সরাসরি নির্বাচনের মাধ্যমে রাঙ্গামাটি পার্বত্য জেলা পরিষদ ১৯৮৯ সালে বান্দরবান পার্বত্য জেলা পরিষদ ও খাগড়াছড়ি পার্বত্য জেলা পরিষদের সাথে একযোগে প্রতিষ্ঠিত হয়। রাঙ্গামাটি পার্বত্য জেলা পরিষদ বাংলাদেশ সরকারের দ্বারা অপসারিত এবং সরকার পরিবর্তনের মাধ্যমে পরিবর্তন হয়। পার্বত্য চট্টগ্রামের শান্তি চুক্তির মতে, ২০০৬ সালের নভেম্বরে রাঙ্গামাটি পার্বত্য জেলা পরিষদের নিকট বাংলাদেশ সরকার আটটি শিক্ষা প্রতিষ্ঠানের প্রশাসনিক দায়িত্ব হস্তান্তর করা হয় ২০১৪ সালের নভেম্বরে কাউন্সিলের ১০ জন সদস্য বৃদ্ধি পায় এবং ২০১৪ সালের নভেম্বরের মধ্যে অ-উপজাতীয়দের জন্য তিনটি আসন সংরক্ষিত হয়।   তথ্যসূত্র   বিষয়শ্রেণী:১৯৮৯-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি সংস্থা বিষয়শ্রেণী:রাঙ্গামাটি জেলা বিষয়শ্রেণী:বাংলাদেশের স্থানীয় সরকার
উত্তর ব্যারাকপুর ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদম শুমারি অনুসারে উত্তর ব্যারাকপুর শহরের জনসংখ্যা হল ১২৩,৫২৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে উত্তর ব্যারাকপুর এর সাক্ষরতার হার বেশি।  এই শহরের জনসংখ্যার ৭% হল ৬ বছর বা তার কম বয়সী।   তথ্যসূত্র    বহিঃসংযোগ   বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:কলকাতা মহানগর অঞ্চলের শহর ও নগর বিষয়শ্রেণী:কলকাতার শহরতলি বিষয়শ্রেণী:পশ্চিমবঙ্গের নগর
মাড়িয়া বাংলাদেশের রাজশাহী বিভাগের রাজশাহী জেলার অন্তর্গত দুর্গাপুর উপজেলার একটি ইউনিয়ন।   আয়তন  মাড়িয়া ইউনিয়নের আয়তন ৩,৮৮৫ একর (১৫.৭২ বর্গ কিলোমিটার।   প্রশাসনিক কাঠামো  মাড়িয়া ইউনিয়ন দুর্গাপুর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম দুর্গাপুর থানার আওতাধীন। এটি জাতীয় সংসদের ৫৬ নং নির্বাচনী এলাকা রাজশাহী-৫ এর অংশ।   জনসংখ্যার উপাত্ত    শিক্ষা  প্রাথমিক বিদ্যালয় ৭ টি :  ১। জয়কৃষ্ণপুর সরকারি প্রাথমিক বিদ্যালয়  ২। চৌবাড়িয়া সরকারি প্রাথমিক বিদ্যালয়  ৩। হোজা সরকারি প্রাথমিক বিদ্যালয়  ৪। কাসেমপুর সরকারি প্রাথমিক বিদ্যালয়  ৫। সাহাবাজপুর সরকারি প্রাথমিক বিদ্যালয়  ৬। মাড়িয়া সরকারি প্রাথমিক বিদ্যালয়  ৭। কিশমত মাড়িয়া সরকারি প্রাথমিক বিদ্যালয়  উচ্চ বিদ্যালয় ১ টি  :  ১। মাড়িয়া বেসরকারী উচ্চ বিদ্যালয়  মাদ্রাসা  ২ টি  :  ১। হোজা দাখিল মাদ্রাসা  ২। জয়কৃষ্ণপুর দাখিল মাদ্রাসা   আরও দেখুন   দুর্গাপুর উপজেলা, রাজশাহী  রাজশাহী বিভাগ  রাজশাহী জেলা   তথ্যসূত্র    বহিঃসংযোগ   বিষয়শ্রেণী:দুর্গাপুর (রাজশাহী) উপজেলার ইউনিয়ন
রোল্যান্ড বিউমন্ট (; জন্ম: ৪ ফেব্রুয়ারি, ১৮৮৪ - মৃত্যু: ২৫ মে, ১৯৫৮) নাটাল প্রদেশের নিউক্যাসল এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করে গেছেন। দলে তিনি মূলতঃ ডানহাতি মাঝারিসারির ব্যাটসম্যানের দায়িত্ব পালন করতেন। সমগ্র খেলোয়াড়ী জীবনে পাঁচ টেস্টে অংশগ্রহণের সুযোগ ঘটে তার। এছাড়াও ডানহাতে বোলিংয়ে সবিশেষ দক্ষতা দেখিয়েছেন।   খেলোয়াড়ী জীবন  দক্ষিণ আফ্রিকার হিলটন কলেজের ছাত্র ছিলেন। মাঝারিসারির ব্যাটসম্যান হিসেবে খেলার পাশাপাশি সুন্দর ফিল্ডিংয়ে সকলের মনোযোগ আকর্ষণ করেন। ১৯০৮ থেকে ১৯১৪ সময়কালে প্রথম-শ্রেণীর ক্রিকেটে অংশ নেন। ৩২টি প্রথম-শ্রেণীর খেলার অধিকাংশই ১৯১২ সালে গ্রীষ্মের ভেজা আবহাওয়ায় দক্ষিণ আফ্রিকার সদস্যরূপে ইংল্যান্ড সফরে খেলেছিলেন রোল্যান্ড বিউমন্ট।  ওয়ান্ডারার্সের পক্ষে সর্বপ্রথম গুরুত্বপূর্ণ খেলায় অবদান রাখেন। জোহেন্সবার্গভিত্তিক ক্লাবটি এস.জে. স্নুক ও এ.ডব্লিউ. নোর্সের ন্যায় তারকা খেলোয়াড় সমৃদ্ধ দক্ষিণ আফ্রিকার বাদ-বাকী একাদশের সাথে ড্র করতে সক্ষমতা দেখায়। এছাড়াও তিনি ট্রান্সভালের পক্ষে ছয়বার এবং দক্ষিণ আফ্রিকার টেস্ট দলের সদস্যরূপে ইংল্যান্ড ও অস্ট্রেলিয়ার বিপক্ষে পাঁচ টেস্টে অংশ নেন। চাপমুক্ত অবস্থায় ব্যাটিং করেন যা তার সহজাত প্রবৃত্তি ছিল। কিন্তু অনেকগুলো খেলায় স্বীয় প্রতিভার স্বাক্ষর রাখতে ব্যর্থ হয়েছেন।  একমাত্র প্রথম-শ্রেণীর সেঞ্চুরিটি করেন ১২১ রানের। নভেম্বর, ১৯১৩ সালে জোহেন্সবার্গে ট্রান্সভালের অধিনায়কত্বকালীন দুইদিনের খেলায় পি.ডব্লিউ. শেরওয়েল একাদশের বিপক্ষে এ সাফল্য পান। তবে বাদ-বাকী প্রথম-শ্রেণীর খেলাগুলোয় কেবলমাত্র ছয়বার পঞ্চাশ বা তদূর্ধ্ব রান সংগ্রহ করতে পেরেছেন।   আন্তর্জাতিক ক্রিকেট  সমগ্র খেলোয়াড়ী জীবনে পাঁচ টেস্টে অংশ নিতে পেরেছেন। ২৭ মে, ১৯১২ তারিখে টেস্ট অভিষেক ঘটে রোল্যান্ড বিউমন্টের। টেস্টে তিনি সর্বোচ্চ রান করেন ৩১। ১৯১২ সালের ত্রি-দেশীয় প্রতিযোগিতায় অস্ট্রেলিয়ার বিপক্ষে ওল্ড ট্রাফোর্ডে এ সংগ্রহটি করতে পেরেছিলেন।   ব্যক্তিগত জীবন  ১৯২০-এর দশকে ত্রিনিদাদে তৈল প্রতিষ্ঠান তদারকী করতেন। উপার্জিত লভ্যাংশ থেকে বিউমন্ট কাপে ব্যয় করেন। ঐ প্রতিযোগিতায় উত্তর ত্রিনিদাদ বনাম দক্ষিণ ত্রিনিদাদের মধ্যকার খেলাটি ১৯২৫-২৬ মৌসুমের শুরুতে আয়োজন করা হয়।Wisden 1972, p. 978.  ২৫ মে, ১৯৫৮ তারিখে ৭৪ বছর বয়সে ডারবানের বিরিয়া এলাকায় তার দেহাবসান ঘটে। কিন্তু, তার মৃত্যুর কোন সংবাদ উইজডেনে প্রকাশিত হয়নি।   তথ্যসূত্র     আরও দেখুন   টমি ওয়ার্ড  ফিশ মার্কহাম  ১৯১২ ত্রি-দেশীয় প্রতিযোগিতা  টেস্ট ক্রিকেটে হ্যাট্রিকের তালিকা  দক্ষিণ আফ্রিকান টেস্ট ক্রিকেটারদের তালিকা   বহিঃসংযোগ        গ্রন্থপঞ্জী   World Cricketers - A Biographical Dictionary by Christopher Martin-Jenkins, published by Oxford University Press (1996)  The Wisden Book of Test Cricket, Volume 1 (1877-1977) compiled and edited by Bill Frindall, published by Headline Book Publishing (1995)  Who's Who of Cricketers by Philip Bailey, Philip Thorn & Peter Wynne-Thomas, published by Hamlyn (1993)  বিষয়শ্রেণী:১৮৮৪-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:গটেংয়ের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার
নাতাশা স্টানকোভিচ () হচ্ছেন একজন সার্বিয়ান মডেল, নৃত্যশিল্পী এবং অভিনেত্রী। তিনি বলিউডের বেশ কয়েকটি চলচ্চিত্রে কাজ করছেন। তিনি ২০১৩ সালে মুক্তিপ্রাপ্ত প্রকাশ ঝার হিন্দি চলচ্চিত্র সত্যগ্রহের একটি গানে নৃত্য পরিবেশন করে সকলের নজরে আসেন।  স্টানকোভিচ সার্বিয়ায় জন্মগ্রহণ করেছেন। তিনি মাত্র ১৭ বছর বয়সে ব্যালে নৃত্য স্কুলতে ভর্তি হন, তারপর তিনি সার্বিয়ায় মডেলিং শুরু করেন। ২০১২ সালে তিনি মুম্বাই আসেন এবং জনসন এন্ড জনসনের জন্য একটি বিজ্ঞাপনে উপস্থিত হন। তিনি বলিউডের জনপ্রিয় অভিনেতা রণবীর সিংয়ের সাথে ডুরেক্সের একাধিক বিজ্ঞাপনে উপস্থিত হন।  স্টানকোভিচ মুলত একজন মডেল হিসেবে ভারতে আসেন এবং অতঃপর তিনি বিভিন্ন টেলিভিশন বিজ্ঞাপনে কাজ করেন। তিনি ভারতীয় জনপ্রিয় রিয়্যালিটি অনুষ্ঠান বিগ বসের অষ্টম আসরে অংশগ্রহণ করেন। বিগ বসের ঘরের নিয়ম অনুসরণ করে, স্টানকোভিচ ভাষায় কথা বলতে শেখেন। ২০১৪ সালের ১৯ অক্টোবর ২৮তম দিনে ঘর থেকে উচ্ছন্ন হয়ে যান। পরবর্তীতে ২০১৫ সালে তিনি বাদশাহর জনপ্রিয় গান "ডিজে ওয়ালে বাবু" গানে উপস্থিত হন।  চলচ্চিত্র তালিকা চলচ্চিত্র  সাল চলচ্চিত্র চরিত্র ভাষা উল্লেখ ২০১৩  সত্যগ্রহ  নিজ চরিত্রে  হিন্দি   ২০১৪  ডিশকিয়া  জিয়া   হলিডে: এ সোলজার ইজ নেভার অফ ডিউটি  বিশেষ উপস্থিতি   আরিমা নম্বি  তামিল   বন্দুক (বাদশাহ এন্ড রাক্সস্টার চিত্রসঙ্গীত  নিজ চরিত্রে  হিন্দি   অ্যাকশন জ্যাকসন   ২০১৫  ডিজে ওয়ালে বাবু চিত্রসঙ্গীত   ২০১৬  ৭ আওয়ার্স টু গো  মায়া   ডানা কায়োনু  বিশেষ উপস্থিতি  কন্নড়   ২০১৭  ড্যাডি  নিজ চরিত্রে  হিন্দি   ফুকরে রিটার্নস   নাই শাদ দা চিত্রসঙ্গীত  নিজ চরিত্রে  পাঞ্জাবি    টেলিভিশন  সাল অনুষ্ঠান চরিত্র নোট উল্লেখ ২০১৪  বিগ বস ৮  প্রতিযোগী  ২৮তম দিনে উচ্ছন্ন   বক্স ক্রিকেট লীগ  নিজ চরিত্রে  জয়পুর রাজ জোশিলের সমর্থক    তথ্যসূত্র  বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:ভারতীয় অভিনেত্রী বিষয়শ্রেণী:ভারতীয় মডেল বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় খেলার অনুষ্ঠানের প্রতিযোগী বিষয়শ্রেণী:সার্বীয় মডেল বিষয়শ্রেণী:১৯৯২-এ জন্ম বিষয়শ্রেণী:ওয়েব ধারাবাহিকের অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী
ব্ল্যাক ডেভিল হল একটি ডাচ ব্র্যান্ডের সিগারেট, যা বর্তমানে হিউপিঙ্ক ও ব্লোমেনের মালিকানাধীন এবং উৎপাদিত। ব্র্যান্ডটি বিশেষ করে কিশোর ধূমপায়ীদের মধ্যে জনপ্রিয়।   ফ্রান্সে  মার্চ ২০১০ থেকে, তরুণদের ধূমপানের বিরুদ্ধে লড়াই করার জন্য ফরাসি সরকার কর্তৃক ফ্রান্সে স্বাদযুক্ত সিগারেট আর বিক্রি করা যাবে না বলে ঘোষণা দেয়৷« Interdites aux USA, les cigarettes aromatisées sont toujours vendues en France » , destinationsante.com, 23 septembre 2009. এইভাবে, সবচেয়ে ভালো স্বাদের চকলেট ভেরিয়েন্টটি ধূসর স্বাদে পরিণত হয়েছে এবং ফিল্টারটি আর চকোলেটের স্বাদের থাকে না। মার্কাটি ফ্রান্সের বাইরে স্বাদযুক্ত সিগারেট বিক্রি করে চলেছে।   বাজার  ব্ল্যাক ডেভিল সিগারেট নিম্নলিখিত দেশে বিক্রি হয়: বেলজিয়াম, নেদারল্যান্ডস, মোজাম্বিক, জার্মানি, ফ্রান্স, সুইজারল্যান্ড, সুইডেন, অস্ট্রিয়া, ইতালি, পোল্যান্ড, স্লোভেনিয়া, লাটভিয়া, রাশিয়া, স্পেন, ইজরায়েল, মায়ানমার, তাইওয়ান, মঙ্করা, দক্ষিণ কোরিয়া এবং জাপান। পূর্বে এটি পর্তুগাল ও বুলগেরিয়াতে বিক্রি হত।   আরো দেখুন    তামাকের ধূমপান  পিঙ্ক এলিফ্যান্ট সিগারেট   তথ্যসূত্র   বিষয়শ্রেণী:সিগারেটের মার্কা